Üks Iida lemmiketegevusi on kohvi- ja teepuru  "vaatamine". Need on meil köögis suurtes ümmargustes purkides, millelt saab kaane ära võtta ja siis sinna sisse piiluda. Vaatamisele lisaks meeldib lapsele purgis lusikaga sonkida ja puru välja tõsta. Ta teab väga hästi, et puru kuhugi mujale kui purki panna ei tohi, ja kasutab seda teadmist meie narrimiseks. Võtab kopsikutäie teed ja tõstab purgi äärele ja vaatab emmele otsa ja itsitab:  See on teepuru. (võtab lusikatäie)  Purgist välja ei tohi. (liigutab lusika purgi serva juurde)  Ainult purki tohib. (liigutab lusika üle serva)  Muidu on laud pähh. (liigutab lusika veel kaugemale)  jne.  Kui teda mitte segada, võib ta päris pikalt nii mängida, et midagi tõesti maha ei lähe. Kui aga tuleb mingi äkiline probleem, võib lusikas koormaga lennata kuhu iganes. Kui nii juhtub, siis on Iida ise kõige murelikum: nii ju ei tohi teha! puru ei tohi maha minna! ja ta aitab heameelega seda ära koristada.